CELEX: 32021R1016
Language: ga
Date: 2021-06-21 00:00:00
Title: Rialachán Cur Chun Feidhme (AE) 2021/1016 ón gCoimisiún an 21 Meitheamh 2021 lena leasaítear den 321ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe atá dírithe i gcoinne daoine agus eintitis áirithe atá bainteach leis na heagraíochtaí SIIS (Da’esh) agus Al-Qaida

22.6.2021   
               
               
                  GA
               
               
                  Iris Oifigiúil an Aontais Eorpaigh
               
               
                  LI 222/1
               
            
         RIALACHÁN CUR CHUN FEIDHME (AE) 2021/1016 ÓN gCOIMISIÚN
         an 21 Meitheamh 2021
         lena leasaítear den 321ú huair Rialachán (CE) Uimh. 881/2002 ón gComhairle lena bhforchuirtear bearta sriantacha sonracha áirithe atá dírithe i gcoinne daoine agus eintitis áirithe atá bainteach leis na heagraíochtaí SIIS (Da’esh) agus Al-Qaida
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 881/2002 ón gComhairle an 27 Bealtaine 2002 lena bhforchuirtear bearta sriantacha sonracha áirithe atá dírithe i gcoinne daoine agus eintitis áirithe atá bainteach leis na heagraíochtaí SIIL (Da’esh) agus Al-Qaida (1), agus go háirithe Airteagal 7(1)(a) agus Airteagal 7a(1) de,
         De bharr an mhéid seo a leanas:
         
                     (1)
                  
                  
                     Le hIarscríbhinn I a ghabhann le Rialachán (CE) Uimh. 881/2002 liostaítear na daoine, na grúpaí agus na heintitis arna gcumhdach ag reo cistí agus acmhainní eacnamaíocha faoin Rialachán sin.
                  
               
                     (2)
                  
                  
                     An 17 Meitheamh 2021, chinn Coiste Smachtbhannaí Chomhairle Slándála na Náisiún Aontaithe iontráil a chur le liosta na ndaoine, na ngrúpaí agus na n-eintiteas ar cheart feidhm a bheith ag reo cistí agus acmhainní eacnamaíocha maidir leo.
                  
               
                     (3)
                  
                  
                     Ba cheart, dá bhrí sin, Iarscríbhinn I a ghabhann le Rialachán (CE) Uimh. 881/2002 a leasú dá réir.
                  
               
                     (4)
                  
                  
                     Chun a áirithiú go mbeidh na bearta dá bhforáiltear sa Rialachán seo éifeachtach, ba cheart é a theacht i bhfeidhm láithreach,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn I a ghabhann le Rialachán (CE) Uimh. 881/2002 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Meitheamh 2021.
            
               
                  Thar ceann an Choimisiúin,
               
               
                  Ar son an Uachtaráin,
               
               
                  An tArd-Stiúrthóir
               
               
                  An Ard-Stiúrthóireacht um Chobhsaíocht Airgeadais, Seirbhísí Airgeadais agus Aontas na Margaí Caipitil
               
            
         
         
            (1)  IO L 139, 29.5.2002, lch. 9.
      
      
         
            IARSCRÍBHINN
            In Iarscríbhinn I a ghabhann le Rialachán (CE) Uimh. 881/2002, cuirtear an iontráil seo a leanas faoin gceannteideal “Daoine nádúrtha”:
            
               “Mohammad Ali Al Habbo (an script bhunaidh: محمد علي الحبو) (ailias dea-cháilíochta: (a) Mohamad Abdulkarim; (b) Muhammad Abd-al-Karim; ailias ísealcháilíochta: (a) Al-Hebo; (b) Al-Habu; (c) Alhobo; (d) Habo; (e) Hebbo; (f) Habu). Dáta breithe: (a) 1.10.1983; (b) 15.3.1983; (c) 1.1.1980. Áit bhreithe: Raqqa, Poblacht Arabach na Siria. Náisiúntacht: Siriach. Uimh. an phas 00814L001424 (pas Siriach). Uimh. aitheantais náisiúnta (a) 10716775 (cárta aitheantais náisiúnta Siriach); (b) 2020316097 (cárta aitheantais náisiúnta Siriach); (c) 2020409266 (cárta aitheantais náisiúnta Siriach). Seoladh: (a) Gaziantep, an Tuirc (ó 2016 amach); (b) Raqqa, Poblacht Arabach na Siria. Faisnéis eile: Éascaitheoir atá lonnaithe sa Tuirc agus a chuireann seirbhísí airgeadais ar fáil don Stát Ioslamach san Iaráic agus sa Leiveaint, a liostaítear mar Al-Qaida san Iaráic, nó cuireann sé seirbhísí airgeadais ar fáil chun tacú leis. Dáta an ainmniúcháin dá dtagraítear in Airteagal 7d(2)(i): 17.6.2021.”